Source: https://triniti.ee/kogemused/erki-vabamets/-/
Timestamp: 2020-07-06 17:03:06+00:00
Document Index: 5301316

Matched Legal Cases: ['Riigikohus ', 'Riigikohus ', 'Riigikohus ', '§ 166', '§ 166', 'kohus ', 'Kohus ', 'Kohus ', 'kohus ', 'Kohus ', 'kohus ', 'riigikohus ']

Riigikohus tegi märgilise otsuse fonogrammide kasutamise eest nõutava tasu vaidluses
Advokaadibüroo TRINITI esindas edukalt Riigikohtus Eesti Esitajate Liitu autoriõiguse seaduse kohaldamist puudutavas pretsedentvaidluses. Riigikohtu tsiviilkolleegiumi kogu koosseis tegi 27.11.2019 teedrajava otsuse, millega selgitas, mis tingimustel laieneb huvikoolile autoriõiguse seaduses sätestatud erand, mis võimaldab kasutada õppeprotsessis fonogramme teose esitajatele ja fonogrammitootjatele tasu maksmata. Loe edasiRiigikohus asus seisukohale, et registreeritud huvikool võib tugineda autoriõiguse seaduses sätestatud erandile, mis lubab kasutada õppeprotsessis fonogramme teose esitajatele ja fonogrammitootjatele tasu maksmata. Samas tuleb erandile tuginejal järgida kõiki autoriõiguse seaduse nõuded, fonogrammide kasutamine ei tohi olla vastuolus tavapärase kasutamisega ega kahjustada põhjendamatult õiguste omajate seaduslikke huve. Riigikohus rahuldas Eesti Esitajate Liidu kaebuse, tühistas Tallinna Ringkonnakohtu otsuse ja saatis ringkonnakohtule uueks läbivaatamiseks eeskätt põhjusel, et alamate astmete kohtud ei ole korrektselt tuvastanud, kas fonogrammide kasutus klubi treeningutes vastab kõikidele autoriõiguse seaduses toodud erandi kohaldamise tingimustele.
Vaata teisi kogemusi Intellektuaalne omand & tehnoloogiaõigus Vaata teisi kogemusi Vaidluste lahendamine
Nõustasime Medicumi kontserni restruktureerimist
Nõustasime Eesti suurimat haiglavälist üld- ja eriarstiabi pakkuvat tervishoiuettevõtet Medicum kontserni restruktureerimisel. Nõustamisülesande raames aitasime välja töötada restruktureerimisplaani, sh jagunemise tingimusi, ja seda ellu viia. Täpsemalt saab lugeda siit
Vaata teisi kogemusi Äriõigus
Patsiendiorganisatsiooni nõustamine
TRINITI vaidlustiim nõustas Eesti Müeloomiliitu Müeloomikeskuse loomisel PERH-iga tekkinud vastasseisus ja koostas Müeloomiliidule põhjaliku arvamuse küsimuses, kuidas PERH on keskuse loomisega põhjendamatult viivitanud
Osaniku esindamine teabenõudes (ÄS § 166)
Esindasime edukalt vähemusosanikku teabenõudes (ÄS § 166). Tallinna Ringkonnakohus tunnistas vähemusosaniku õigust tutvuda kõikide osaühingu dokumentidega tagasiulatuvalt alates ühingu asutamises. Kohus selgitas, et äriseadustik ei sea tutvumisõigusele mahupiirangut ja see tähendab, et osanikul on õigus tutvuda ka kõikide pangakonto väljavõtetega ja raamatupidamisdokumentidega. Loe edasi
Kohus nõustus meiega ka selles, et tutvumise soovi ei pea osanik eraldi põhjendama (selle õiguse annab talle seadus automaatselt) ja tutvumise võib korraldada ka advokaadi vahendusel.
Ka ei saa osaühing keelduda teabenõude täitmisest põhjendusega, et osaniku taotluse suure mahu tõttu on sisuliselt tegemist erikontrolliga.
Vähemusosaniku edukas esindus maakohtus
Esindasime väikeosanikku nn väljasulatamise vaidluses, kus kohus nõustus meie argumendiga, et osakapitali suurendamise otsuse puhul peab ühing tõendama, et esines tegelik vajadus täiendava kapitali järele. Kui seda teha ei suudeta, on osanike otsus vastuolus heade kommetega (otsuse “läbisurumine”) ja tühine. Loe edasi
Kohus rõhutas, et kapitali suurendamise otsus peab lähtuma ühingu vajadustest, mitte suurosaniku huvist.
Vaata teisi kogemusi Energia, keskkond & võrgud
Esindasime vähemusosanikku osakapitali sissemakse tagastamise nõudes
Esindasime edukalt vähemusosanikku osakapitali suurendamiseks tehtud mitterahalise sissemakse tagastamise nõudes osaühingu vastu. Ringkonnakohus tunnustas osaniku tagasinõudeõigust ja mõistis osaühingult kliendi kasuks koos intressi ja viivisega välja üle 1 000 000 euro. Osaühingu kassatsioonkaebust riigikohus menetlusse ei võtnud